Ajanvaraus ja peruutus

Osaan palveluistamme voit varata ajan verkkoajanvarauksessa. Ohjeet ajanvaraamiseen sekä ajanvarausnumerot löydät palvelukohtaisilta sivuilta Palvelut-valikosta. Jos joudut perumaan sinulle varatun ajan, tee se mahdollisimman hyvissä ajoin.

Verkkoajanvaraus

Varatun ajan peruminen

Näin voit varata ajan verkossa

Verkkoajanvarauspalveluissa voit varata ajan sähköisesti sekä perua sähköisesti varaamiasi aikoja. Terveysasemien, sosiaalihuollon ja keskussairaalan ajanvarauksista saat muistutusviestin ilmoittamaasi sähköpostiin tai puhelinnumeroon.

Terveysasemien verkkoajanvaraus

Voit varata vastaanotto- tai soittoajan ajan muun muassa diabeteshoitajalle, fysioterapeutille, hoitajan vastaanotolle, mielenterveys- ja päihdepalveluihin, kutsuntatarkastukseen, kouluterveydenhoitajalle ja neuvolaan.

Varaa aika verkossa

Sosiaalihuollon verkkoajanvaraus

Varaa soittoaika sosiaalipalveluihin verkossa. Verkkoajanvaraus vaatii vahvan tunnistautumisen. Muista jättää ajanvarauksessa puhelinnumero, josta sinut tavoittaa.

Varaa soittoaika verkossa

Laboratorion verkkoajanvaraus

Voit varata ajan näytteenottoon ISLABin näytteenottopisteille. Voit varata ajan, jos sinulla on lääkärin tai hoitajan tekemä laboratoriotutkimuspyyntö tai lähete.

Varaa aika verkossa

Röntgenin verkkoajanvaraus

Voit varata aikoja muun muassa terveysasemien pyytämiin luiden ja keuhkojen perusröntgentutkimuksiin. Ajanvaraus vaatii vahvan tunnistautumisen.

Varaa aika verkossa

Keskussairaalan verkkoajanvaraus

Voit varata ajan tiettyihin erikoissairaanhoidon palveluihin tai asiantuntijoille. Voit varata ajan verkossa vain, jos sinulla on jo hoitosuhde varattavaan palveluun.

Varaa aika verkossa

Varatun ajan peruminen

Jos et pääse varatulle käynnille tai varattuun palveluun, peru ajanvaraus ajoissa. Käyttämättömästä ja peruuttamattomasta ajasta perimme maksun yli 18-vuotiailta. Maksu peritään myös maksuttomista palveluista ja etävastaanotoista.

Peru aika soittamalla

Voit aina perua ajan soittamalla yksikköön, johon aika on varattu.

Peru aika tekstiviestillä

Voit perua terveysaseman lääkärin tai hoitajan vastaanottoajan, neuvola-ajan ja hammashoitolaan varatun ajan tekstiviestillä.

Lähetä viestissä seuraavat tiedot:

Perun ajanvarauksen [mihin]

Nimi (kaikki etunimet ja sukunimi)

Syntymäaika ilman henkilötunnuksen loppuosaa

Ajanvarauksen päivämäärä, kellonaika ja paikka.

Tekstiviestin pituus voi olla korkeintaan 160 merkkiä, tätä pidemmät viestit eivät tule perille. Ajanvarauksesi on peruttu, kun saat vastausviestin peruutukseesi.

Lääkärin tai hoitajan vastaanotto

Neuvolat

Hammashoitolat

Peru aika verkkoajanvarauksessa

Voit perua verkkoajanvarauksen kautta vain verkkoajavarauspalvelussa tekemiäsi ajanvarauksia. Perumiseen tarvitset varaustunnuksen.

Peru aika digitaalisissa palveluissa

Digiasioinnin Palveluneuvonta-chatissa voit peruuttaa terveysaseman lääkärin, sairaanhoitajan tai fysioterapeutin vastaanottoajan.

Etsitkö näitä?

Palvelumme

Asiakasmaksut

Digitaaliset palvelut

Artikkeli Ajanvaraus ja peruutus julkaistiin ensimmäisen kerran Siun sote.